[{"text_idx": "#000003", "text": "Pensioniraha va\u0308ljavo\u0303tmine laenuvo\u0303imalusi ei mo\u0303juta"}, {"text_idx": "#000004", "text": "Kommertspankade kinnitusel ei mo\u0303juta pensioniraha va\u0308ljavo\u0303tmine kuidagi klientide tulevasi laenutingimusi kui klient suudab ta\u0308ita oma kohustusi pankade ees. Seni makseraskustes olnud kliendid, kes kasutavad pensioniraha vo\u0303lgadest vabanemiseks, vo\u0303ivad ka edaspidi ja\u0308a\u0308da pankadele riskantseteks klientideks."}, {"text_idx": "#000005", "text": "Pensioni teisest sambast loobujad toovad su\u0308gisel Eestis ringlusse 1,3 miljardit eurot. Rahandusministeeriumi ku\u0308sitluse ja\u0308rgi soovib 43 protsenti va\u0308ljavo\u0303tnutest raha ise sa\u0308a\u0308sta vo\u0303i investeerida. Viiendik veel ei tea, mida ta oma rahaga teeb."}, {"text_idx": "#000006", "text": "Pankade na\u0308gemuses tuleb Eestis juurde suur hulk vaba raha, millest osa jo\u0303uab kindlasti laenuturule."}, {"text_idx": "#000007", "text": "\"Uue laenu ku\u0308simisel pank ei vaata, kas inimesel on pensioniks kogutud raha ja kui palju tal seda on kogutud ja millisel viisil seda on kogutud. Inimene peab arvestama, et panga poolt on selline rusikareegel, et inimese igakuised kohustused ei tohiks olla suuremad kui 40 protsenti tema netosissetulekust,\" ra\u0308a\u0308kis Luminori Eesti jaepanganduse juht Tanel Rebane \"Aktuaalsele kaamerale\"."}, {"text_idx": "#000009", "text": "\"Kui ka see raha la\u0308heb kinnisvara soetamise sissemakseks vo\u0303i osaliseks sissemakseks, siis see pigem seda vo\u0303iks vaadelda investeeringuna tulevikku, sest kinnisvara on vara mis pikas perspektiivis va\u0308a\u0308rtust kasvatab,\" so\u0303nas SEB jaepanganduse valdkonna juht Ainar Leppa\u0308nen."}, {"text_idx": "#000010", "text": "Erinevate uuringute ja\u0308rgi soovivad 20-30 protsenti pensioniraha va\u0308ljavo\u0303tjatest a\u0308ra tasuda oma laenud vo\u0303i vo\u0303lad. Lisaks kulutab 10-20 protsenti inimesi selle raha lihtsalt a\u0308ra. Nende gruppide hulgas on paraku ka inimesi, kellel on pikaajalised makseraskused."}, {"text_idx": "#000011", "text": "\"Kui kliendid oma vo\u0303lgnevused ja laenud pensioni teise samba raha abil va\u0308hemasti kustutavad, siis vo\u0303ib-olla on see nagu eriti ha\u0308das olevate klientide jaoks positiivne samm. Ku\u0308ll aga vo\u0303ib eeldada siin kahjuks seda trendi, et kui see vana vo\u0303lgnevus on kustutatud ja selline ka\u0308itumisharjumus laenude vo\u0303tmise na\u0308ol on juba tekkinud, eriti lu\u0308hiajaliste tarbimislaenude na\u0308ol, siis see ja\u0308tkub ja satutakse u\u0308hel hetkel uuesti potentsiaalselt samasse ringi. Me loodame et seda ei juhtu, aga to\u0303ena\u0308osus kahtlemata on,\" ra\u0308a\u0308kis Leppa\u0308nen."}, {"text_idx": "#000012", "text": "Suurtes makseraskuses inimesed ja\u0308a\u0308vad ka vaatamata pensioniraha abile pankadele riskantseteks klientideks."}, {"text_idx": "#000013", "text": "\"Kui tal on ikkagi vo\u0303lgnevused, tal on na\u0308iteks ikkagi kohtuta\u0308ituri no\u0303uded peal, muud sellised asjad, et ta to\u0303esti on ja\u0308a\u0308nud mo\u0303ne laenu tagasi maksmisega ha\u0308tta, tal on kehtivad no\u0303uded peal, siis ta kindlasti muutub alati selliseks keda me va\u0308ga finantseerida ei soovi,\" u\u0308tles Swedbanki pensioni ja investeerimise valdkonna juht Kaire Peik."}, {"text_idx": "#000014", "text": "Ginter ja Agarmaa: kohus keelas vo\u0303lgnikel pensionivara va\u0308lismaale viimise"}, {"text_idx": "#000015", "text": "Aleksander Oksmann: finantskirjaoskust tuleks o\u0303petada juba algklassidest"}, {"text_idx": "#000016", "text": "Teisest pensionisambast lahkub viiendik inimestest"}, {"text_idx": "#000023", "text": "Endine mo\u0303jukas riigiprokuro\u0308r Ts\u030casovskih asub to\u0308o\u0308le advokaadibu\u0308roos"}, {"text_idx": "#000024", "text": "Raoul La\u0308ttema\u0308e: rahanduspoliitika vajab muutmist, aga mu\u0308u\u0308te on taustal palju"}, {"text_idx": "#000027", "text": "Prokuratuur kahtlustab toeta.me annetusplatvormi suure summa omastamises"}, {"text_idx": "#000030", "text": "Juhan Parts: rohepo\u0308o\u0308re ta\u0308hendaks o\u0303igusriigi allavett laskmist"}, {"text_idx": "#000034", "text": "MKM viib Eesti digitiigri 50 000 eest rohelusse inspiratsiooni ammutama"}, {"text_idx": "#000036", "text": "Reps otsib tsiviilhagis ministeeriumiga kokkulepet, et saaks kohtuasja lo\u0303petada"}, {"text_idx": "#000046", "text": "Politsei kahtlustab toeta.me annetuskeskkonda suure summa omastamises"}, {"text_idx": "#000049", "text": "Mailis Reps soovib kriminaalasja lo\u0303petada oportuniteediga"}, {"text_idx": "#000050", "text": "Riik tellib tu\u0308hja kasseti tasu analu\u0308u\u0308si"}]